Velkommen til Skytours. Tryk et for flyinformation.
NETFLIX PRÆSENTERER
Tryk to for reservationer.
Tryk tre for at ændre...
Vores discountpriser gælder kun på internettet.
Godmorgen.
Jeg vil gerne reservere...
Tryk et for at tale med en medarbejder.
Godmorgen, og velkommen til Skytours.
Godmorgen.
Jeg vil gerne flyve fra Rom til Lampedusa.
Ja?
Jeg ved, at jeg kan booke online,
men jeg er først lige flyttet hertil.
Navn?
Bergoglio. Jorge Bergoglio.
Ligesom paven?
Ja, faktisk...
Postnummer?
Jeg er ikke sikker...
Vatikanstaten.
Meget morsomt.
INSPIRERET AF SANDE BEGIVENHEDER
Engang gik en ung mand ude i skoven.
Han hed Francesco Bernardone.
Der stødte han på en kirke,
en ruin,
hvor murene var ødelagt.
Han gik derind.
Der var stadig et krucifiks,
hvor alteret havde været.
Francesco var betaget.
Krucifikset talte til ham og sagde:
"Francesco... reparerer min kirke."
Francesco var en praktisk mand.
Han gik op til stenbruddet på Monte Subasio,
huggede sten ud,
fragtede dem ned ad bjerget
og reparerede de ødelagte mure.
Enhver rejse,
uanset hvor lang den er,
skal begynde et sted.
Enhver rejse, uanset hvor prægtig den er,
kan begynde med en fejltagelse.
Så når man føler sig fortabt,
skal man ikke være bekymret.
Gud giver ikke op.
-Forstået? -Sí!
Forstået?
Sí!
Jeg har tænkt over,
at vi har mange problemer her.
Det er ikke fair at overlade dem alle til Jomfru Maria.
Hvem kunne ellers bede for os?
Lad os se. Unge mand!
Hvad hedder du?
Det hedder mit hold, San Lorenzo!
Nej.
San Lorenzo, bed for os.
Fader.
Paven...
Paven er død.
VATIKANSTATEN
Brødre og søstre,
vores elskede hellige fader, Johannes Paul II,
er vendt tilbage til Herrens hus.
Han var forkæmper for menneskerettigheder og de fattige.
Han søgte enhed på tværs af alle religioner.
Men i skarp kontrast dertil markerede hans pavedømme
en klar afslutning på liberaliseringen
og en tilbagevenden til kirkens fordømmelse
af homoseksualitet, abort, prævention
og ordination af kvinder og gifte mænd.
Denne?
Ærkebiskop i Kiev, kardinal Husar.
Godt.
Denne?
Kardinal Arinze fra Nigeria.
Han siges at blive den første afrikanske pave.
Godt. Denne?
Bergoglio fra Argentina.
Ledende talsmand for reform. Meget populær i...
Jeg ved, hvem han er.
Denne?
Martini.
I katolske kirker verden over
beder folk for valget af den nye pave.
Efter begravelsen
er kardinalerne forsamlet i Rom
for at vælge en ny pave...
I Rom beder 115 kardinaler fra 52 lande
forud for valget af en ny pave.
...kardinalerne er religiøst motiverede, men også politiske.
De vælger mellem tradition og reform.
Medierne har forudsagt en tvist
mellem den konservative tysker, Joseph Ratzinger,
og den italienske reformtilhænger, Carlo Martini.
Ratzinger, en central figur i Vatikanet,
er længe blevet anset som den naturlige efterfølger.
Hvilken salme fløjter De?
"Dancing Queen."
Med ABBA.
Den er god.
ABBA.
God eftermiddag.
Kirken er for vant til al den pragt.
Vi er i Europa.
Vores kirker er smukke, men tomme.
Som et ildsted, dækket af aske,
har vi brug for en, der kan blæse asken væk.
Dem.
En uden for Europa ville være bedre.
Nej, Martini. Ikke mig.
Tak for den smukke prædiken.
Det var så lidt.
Kardinal Hummes, livet var lettere, da alle talte latin.
Godt at se Dem.
Du fik ikke et "Godt at se Dem", Jorge.
Nej.
Kardinalerne skal til at stemme.
Kardinalerne går i procession ind i Det Sixtinske Kapel...
Kardinalernes eneste kommunikation med omverdenen
vil foregå via skorstenen.
Hvid røg betyder en ny pave.
...sort, når der intet resultat er.
Den første afstemning finder sted lige nu.
Der finder måske en afstemning sted i dag.
Dørene er blevet lukket og forbliver...
Først da hører vi, hvem den nye pave bliver.
Jeg kalder min herre Kristus,
min dommer, til vidne på, at jeg vil vælge
den, jeg mener, bør vælges ifølge Gud.
Resultaterne fra den første afstemning.
Joseph Ratzinger, 47 stemmer.
Jorge Bergoglio, ti stemmer.
Carlo Maria Martini,
ni stemmer.
Den er sort. Det betyder, at ingen kandidat har opnået...
...ingen kardinal har opnået de nødvendige 77 stemmer.
Det er bare ti stemmer.
Ingen fra den sydlige halvkugle har fået så mange før.
Verden roterer på sin akse.
Martini fik ni.
Det er 19 stemmer for en reel ændring.
Overfører hans tilhængere deres stemmer til dig...
Reformer kræver en politiker.
Overfør dine stemmer til Martini.
Han arbejder for reformer.
Det er for sent.
Hvad?
Han har allerede bedt sine støtter om at stemme på dig.
Nej, nej.
"En leders vigtigste kvalifikation er,
at han ikke ønsker det."
Platon.
Derfor
må det ikke blive Ratzinger.
Det er hans ønske.
Kirken står over for en alvorlig fare.
Vi har brug for et fælles referencepunkt.
Kun en uforanderlig evig sandhed.
Kun en uforanderlig...
Kun en uforanderlig evig sandhed.
Er det virkelig hans ønske?
At være pave er som at være martyr.
Resultaterne
fra tredje afstemning
er som følger:
Den er hvid!
Habemus Papam! Vi har en ny pave!
Det vil blive meddelt fra balkonen deroppe.
Fremfor at se det som en sejr for de konservative
er valget af kardinal Ratzinger
en tilkendegivelse af kirkens enhed.
Der var ikke stor splittelse
i kardinalkollegiet.
Kardinal Ratzinger var et forholdsvis let valg.
Det var et valg...
Jorge, hvad gør du nu?
Jeg tager hjem til Buenos Aires
og går på pension.
Du er for ung til pension.
Kirken stemte for at lade længe ventede reformer vente endnu længere.
Jeg kan gøre mere gavn som simpel sognepræst.
Okay.
Jeg vil bede for ham.
Joseph Ratzinger har en skarp hjerne.
Han er intellektuel...
Han er troens vagthund.
Det beskytter "Troens doktrin".
Han vil bekæmpe relativisme.
Hvad mener du med det?
Han vil forsvare dogmerne.
Han bliver en stor pave.
Det er så godt... Jeg kan slet ikke tro det.
Han er allerede begyndt med "nej".
"Nej til dit, nej til dat..."
Det er slemt for de fattige i Brasilien, for de fattige i hele verden.
Folk opgiver katolicismen,
fordi den er for konservativ.
Ratzinger, nazisten, burde ikke være blevet valgt.
Farvel.
Køb ikke Tonios frimærker.
De dur ikke.
De fejler ikke noget.
Jeg skrev et smukt brev, men fik intet svar.
Sendte det igen, stadig intet svar.
Dine frimærker dur ikke.
Dit brev kunne være nok så godt,
men San Lorenzo ringer aldrig.
Måske skrev du til den forkerte adresse.
Umuligt.
Det er en kendt adresse.
Hvem skrev du til?
Paven.
I så fald
dur Tonios frimærker.
Jeg har dine breve, og det her er fra Vatikanet.
Hvorfor paven?
Jeg har købt billetten.
Har du?
Hvad er det, der haster sådan?
Går du på pension?
Lad være.
Vi har brug for dig i Buenos Aires.
Han vil have mig til Rom.
Jeg købte billetten før det her.
En tilfældighed...
Jeg tror ikke på tilfældigheder.
Vi er alle i Guds hænder.
Og nu til Vatikanstaten
og den beskyldning, som hele Rom taler om.
Fortrolige dokumenter blev angiveligt lækket til pressen...
Kløvet af fraktioner,
uredelighed i Vatikanets bank
og sågar seksuelle overgreb.
Ufatteligt, at en af pavens mest betroede hjælpere,
manden, der hjalp, er blevet anholdt?
...skyldig...
...ved at lække fortrolige dokumenter...
Dette dossier er kun blevet læst af en mand:
pave Benedikt XVI,
så han er klar over problemerne...
Det er et syndigt rod.
Det står ikke klart, hvad der sker bag de lukkede døre.
ROM
Godmorgen.
Er De Buenos Aires' ærkebiskop?
Ja.
-Deres Eminence... -Ellers tak.
-Hvordan har De det? -Godt, tak.
Bilen holder lige udenfor.
Denne vej.
Må jeg?
Deres Eminence...
-Nej, jeg foretrækker at sidde foran. -Udmærket.
Det er en smuk bil.
-Tak. -Meget behagelig.
Er det vejen til Rom?
Nej, paven opholder sig i sin sommerresidens.
Sommerresidens.
Måske var det derfor, han fik ikke mit brev.
Tilgiv mig, men
han ser gerne biskopper klædt som biskopper
og kardinaler som kardinaler.
Gør han det?
Har De en ekstra kardinalhat?
Ja.
Det er et privat anliggende.
Det står ikke i den officielle kalender.
Han læser rapporten.
Ja, det er Hans Hellighed klar over.
Jeg skal spørge, om han kan tale med ham.
Deres Hellighed.
Vil De tale med kardinal Bertone?
Jeg har ham her.
Hans Hellighed kommer straks.
Mødes den hellige fader ofte med sine kardinaler her?
Nej, det er første gang.
Det regner ikke.
I Rom ved man aldrig, hvad der sker.
Hvor er han?
Det ser ud, som om han har boet her hele livet.
Oregano, præcis.
Min mor svor til oregano.
Det får alt til at smage godt.
Min mor blander det med brødkrummer.
-Det gør jeg også. -Gør De?
Ja!
Alt, hvad paven spiser, kommer fra Gandolfo.
Vi sender det til Rom. Alt er økologisk.
Grøntsager, æg, ost.
Godmorgen!
Deres Hellighed.
Sidst vi mødtes, talte vi latin.
Et kort møde.
Jeg var ikke så dygtig en elev, som De, hellige fader.
Vær venlig ikke at tale latin.
Latin er nyttigt. Især når
jeg har dårligt nyt til kardinalerne.
Kun 20 procent
bliver vrede, eftersom kun 20 procent forstod det.
Jeg beklager, De måtte vente. Jeg ved,
De værdsætter punktlighed.
Paolo, min seneste assistent, ville have sørget for, at jeg kom til tiden.
Han var perfekt.
Nu er han i fængsel.
Ja.
Foretrækker De at gå?
Det er nok ikke klogt.
Deres snørebånd er gået op.
Nå ja.
De bad om tilladelse til at fratræde som kardinalbiskop?
Ja.
Jeg har papirerne her.
Kardinaler behøver ikke at fratræde, før de er 75.
Er De syg?
-Jeg har et problem med lungerne. -Det er medfødt.
Det har ikke generet Dem siden, vel?
Det står i Deres papirer.
-Mine papirer? -Vi fører journaler over alle.
De behøver ikke at føle Dem smigret.
Nej...
-Jeg er ikke syg. -Nej.
Faktisk er De meget aktiv.
De går overalt, nogle gange cykler De.
Tango en gang om ugen.
Er tango en dans?
Jeg er argentiner.
Tango og fodbold er obligatorisk.
Ja, selvfølgelig. Danser De med nogen?
Det ser dumt ud at danse alene.
Af hensyn til mit embedes værdighed danser jeg med nogen.
Det er godt.
Sid ned.
Ja.
De har altid været min skarpeste kritiker.
Der er stor konkurrence om den titel.
Jeg har aldrig kritiseret Dem.
Nej, ikke direkte, men
De nægter at bo i kardinalbiskoppernes officielle palads.
Det er for storslået. For stort.
Ved at være
så ren og simpel antyder De, at vi andre ikke lever simpelt nok.
Kan man nogensinde
leve simpelt nok?
Om gifte præster.
Jeg blev fejlciteret.
Jeg sagde: "Cølibat kan være en velsignelse, men også en forbandelse."
Ja. Og om homoseksualitet?
Jeg sagde bare...
Fejlciteret igen?
Taget ud af sammenhæng.
Må jeg foreslå, at De fortæller aviserne
det modsatte af, hvad De tænker?
Således forbedres chancen for, at De citeres korrekt.
De giver åbent nadver
til dem, der står uden for kirken.
Til skilte folk, for eksempel.
Jeg mener ikke, at nadveren
er en belønning til de dydige.
Det er mad til de sultende.
Det afgørende er altså, hvad De tror,
ikke hvad kirkens lære siger?
Nej.
Markus, 2,17: "Jeg er kommet for at samle syndere,"
som kirken har lært os i tusinder af år.
Men trækker vi ikke en streg...
Eller bygger mure for at adskille.
Mure er ikke en dårlig ting.
Et hus er bygget af mure. Stærke mure.
Byggede Jesus mure?
Hans ansigt er barmhjertighedens ansigt.
Jo større en synder, desto varmere velkomst.
Barmhjertighed er dynamitten, der sprænger mure.
Ja.
De har svar på alt, ikke?
-Stop ikke. Gå videre. -Jeg skal gå lidt. Kom.
-Stop ikke. Gå videre. -Alt for klog.
De kan se mit dilemma.
De er meget veltalende, meget populær.
En fratrædelse vil ligne en protest.
Kirken bliver angrebet fra alle sider.
Hvorfor vil De overlade den til dens fjender?
Løber hyrden sin vej, når ulven dukker op?
Jeg løber ikke min vej.
Jeg bliver en god hyrde for et nyt sogn.
Forstår De det ikke? De blev næsten valgt som pave.
Fratræder De, vil det se ud som kritik.
Deres livsstil, Deres sko, er en kritik.
Kan De ikke lide mine sko?
Gør ikke grin med alt, hvad jeg siger.
Det er uærligt og kynisk. Hav respekt nok til at vise mig Deres vrede.
Mener De, at kirken slår fejl?
-Vi mister støtter. -Og er det kirkens skyld?
Ikke vestlig relativisme eller eftergivenhed
eller hvad er det, de siger? "Det er lige meget."
Ja.
De sagde, at kirken er narcissistisk.
-Var det også et fejlcitat? -Nej, det sagde jeg.
Det forekommer mig, at Deres kirke...
Min kirke?
At vores kirke
bevæger sig i retninger, jeg ikke kan bifalde,
eller at den ikke udvikler sig
i en tid, der kræver udvikling.
Hellige fader,
jeg vil ikke mere være sælger.
Sælger?
Det er en metafor.
En sælger af et produkt.
Et produkt?
En sælger af et produkt, jeg ikke
kan støtte med god samvittighed.
Som De ikke tror på?
Vi er ikke en del af denne verden.
Vi hører ikke til i den.
Vi har ingen forbindelse til den.
"En kirke, der gifter sig med tidens ånd..."
"Bliver enke i den næste."
-Ja. -Det ved jeg godt.
Hellige fader...
Da De var leder af jesuitterne i Argentina,
fjernede De alle bøger om marxisme fra biblioteket.
Præsteeleverne skulle bære præstekjole hele dagen,
også når de arbejdede i urtehaven.
Og borgerligt ægteskab for homoseksuelle var djævelens plan.
De var ikke ulig mig.
Nej.
Jeg forandrede mig.
-Nej, De indgik kompromis. -Nej.
-Nej, jeg forandrede mig. -Kom...
Det er noget andet.
Jeg har det fint.
Forandring er kompromis.
Livet...
Det liv, han gav os,
handler om forandring.
De er Skt. Peters efterfølger.
Skt. Peter var gift.
Tak, det anede jeg ikke.
Vi bad ikke præster om at leve i cølibat før det 12. århundrede.
Engle
bliver ikke nævnt før det 5. århundrede,
og så er der pludselig engle overalt,
ligesom duer.
Intet er statisk i naturen
eller i universet,
ikke engang Gud.
Gud ændrer sig ikke.
Jo, han gør.
Han bevæger sig henimod os.
Hvor finder vi ham, hvis han altid er på farten?
Undervejs?
Det er Deres ego, der taler.
De tror, De ved bedre.
Jeg er argentiner.
Hvordan begår en argentiner selvmord?
Han klatrer op til toppen af sit ego og springer ud.
Jeg kender ikke denne del af haven. Hvor er vi?
Måske er der skygge derhenne?
Ja.
Måske finder vi Gud derhenne, på rejse. Jeg præsenterer Dem for ham.
Vi forsvarer 2.000 års traditioner,
men kardinal Bergoglio ved bedre.
Nej. Vi har brugt de seneste år på at disciplinere enhver,
der er uenig med vores holdning til skilsmisse,
prævention, homoseksualitet.
Mens vores planet blev ødelagt,
mens uligheden voksede som kræftceller,
bekymrede vi os over, om det var i orden at læse messe på latin,
hvorvidt piger skulle have lov til at være messetjener.
Vi byggede mure omkring os, men i al den tid
befandt den virkelige fare sig indenfor
sammen med os.
Hvad mener De?
Det ved De godt.
Vi vidste, at der var præster, biskopper,
højtstående mænd i kirken, der udnyttede børn.
-Og hvad gjorde vi? -Vi tager os af det.
Vi hørte deres skriftemål
og flyttede dem til et andet sogn,
hvor de kunne begynde forfra.
-Vi mente, at hvis de bekendte det... -Var det bedre,
at ni børn led,
end hvis ni millioner mistede deres tro over en skandale?
-Nej. Det er jo grotesk. -Det sagde en biskop til mig!
Hvordan svarede De ham?
Jeg bad ham fjerne præsten fra embedet
og straks indlede en kanonisk retssag.
Et par magiske ord fra præsten
ville ikke gøre alt godt igen.
Magiske ord? Beskriver De sakramentet sådan?
Skriftemålet renser synderens sjæl.
Det hjælper ikke ofret.
Synd er et sår,
ikke en plet.
Det skal hele og behandles.
Tilgivelse er ikke nok.
De siger "vi", men De mener, jeg har skylden.
-Nej, det mente jeg ikke. -Deres protest...
Deres fratræden er en protest mod pavestolen.
De beder mig om at ratificere det.
De ønsker ikke længere at være kardinalbiskop.
Ønsker De stadig at være præst?
Jeg er slet ikke enig med Dem.
-Tak. -Det var så lidt.
Den hellige fader hviler sig indtil middagen.
Nu skal jeg vise Dem værelset.
Mit værelse?
Ja.
Kom venligst med.
Men...
Hvad med Hans Hellighed?
-Paven spiser alene. -Hvorfor?
Det foretrækker han.
Men han har sørget for, at De spiser den samme ret.
Præcis som hans mor lavede den.
En egnsret fra Bayern:
Knödel mit Soße.
Jaså...
Ja, jeg ved det.
Efter middagen slapper han nogle gange af herinde.
Her er smukt, ikke?
Jo.
Far Johannes.
Ja.
Bravo.
Flot.
Du har gået 10.000 skridt i dag.
-Tillykke. -Mit mål.
Min læge gav mig den:
"De er i god form for 86, men i meget dårlig form for et menneske."
Det var vist en vits.
-Det behøver De ikke. -Nej.
-Jeg ved, De elsker fodbold. -Nej.
Jeg forstår ikke, hvorfor det er spændende.
Ikke engang VM?
Deres landshold og mit
ender måske i finalen sammen næste år.
De kan være på højde med Argentina.
Det er godt.
Sid ned.
Hellige fader,
-vær venlig at læse mine papirer. -Nej.
-Jamen mine papirer... -Nej.
-Det er grunden til, jeg er her. -Nein.
De holder af at tale, men jeg er udmattet.
Sæt Dem ned.
Lad os være stille sammen. Sid ned.
Godt.
Jeg bliver så træt.
-En kop te eller kaffe? -Nej tak.
Drikker jeg kaffe for sent, kan jeg ikke sove.
Heller ikke jeg.
Det sværeste er at lytte...
At høre hans stemme.
Guds stemme.
Selv for en pave?
Måske især for en pave.
Da jeg var en ung mand, for hundrede år siden...
Dengang vidste jeg altid, hvad Gud ville med mig,
hvad mit formål var.
Men nu
ved jeg det ikke.
Måske bør jeg høre bedre efter.
Hvad mener De, kardinal Bergoglio?
Hvad?
Ja.
Jeg har vist brug for
et åndeligt høreapparat.
Hvem ved det?
Første gang, jeg hørte den stemme, hvad det end var...
Hans stemme, Guds stemme.
Det gav mig fred.
Stor fred.
Det må De også have mærket?
Kaldet, ja.
Fred...
Jeg ville ikke kalde det fred.
-180 solgte billetter. -Godt.
-Er det gratis for mig? -Ja!
Verden kan være kaotisk.
Det er der skønhed i.
Allerede som barn overvejede jeg at blive præst.
Jeg var i tvivl, så min bedstemor sagde:
"Bed Gud om et tegn."
Det gjorde jeg.
Intet svar.
Jeg følte mig forladt.
Men jeg kom videre.
Jeg havde et arbejde.
Jeg havde Amalia.
Hvad gør du dog?
Jeg havde en fremtid.
Jorge, resultaterne er de samme.
Ja, det samme eksperiment.
Hvad blev vi enige om?
Vi må lave flere prøver.
Fakta er vores liv.
Fakta er...
Du er blevet klippet.
Det er et faktum.
Og skjorten er ny.
Også et faktum.
Har du besluttet dig?
Du frier til hende!
Det er ren spekulation.
Nej, en deduktion.
En forkert deduktion.
Jeg har allerede spurgt.
I aften drøfter vi detaljerne.
Du bliver altså ikke præst.
En logisk konklusion, Esther.
Hvorfor varede det så længe?
Jeg måtte lytte til...
Om han havde andre planer med mig.
Han?
Det her land har ikke brug for endnu en præst.
Jeg laver prøverne om.
-Prøv ikke at narre mig næste gang. -Okay.
Jorge!
Du bliver en skøn far.
Du er smuk.
De smukkeste.
Hvordan ser jeg ud?
Meget flot!
Kom indenfor.
Nej, jeg kom bare forbi.
Herre, tilgiv mig mine synder.
Jeg lytter, min søn.
Må jeg spørge dig noget, inden vi begynder?
Jeg har ikke set dig før. Hvor er du fra?
Parque Patricios.
Nogle gange kommer jeg her for at læse messe.
Jeg beder til, at du ikke er Huracán-tilhænger.
Dine bønner er blevet hørt.
Jeg bor i nærheden, i præsternes sygeplejeafdeling.
Du plejer de syge.
Nej.
Jeg er en af dem.
Jeg har cancer.
Leukæmi.
Hvorfor er du så her?
Da jeg vågnede i morges, bad Herren mig om at tage imod skriftemål.
Men der kom ikke nogen,
før dig.
Hvad bekymrer dig?
Jeg lytter.
For længe siden bad jeg Gud om et tegn.
Måske
giver han dig det nu.
Måske ville han have, at jeg skulle tale med dig.
Med mig?
Nu ved du, at vores fader holder øje med os.
Du kan bekende.
Lette dit hjerte.
-Bergoglio. -Ja.
-Velkommen hjem. -Tak skal du have.
-Hvordan har du det? -Godt.
Ved du, hvad du siger nej til?
-Ja. -Ja?
Hun har sågar et navn.
Jaså.
Du må lære at elske hende på en anden måde.
Kærligheden har mange ansigter.
Det er en fejl at tro, at man kan leve uden kærlighed.
Jeg har stadig San Lorenzo.
Jeg kan se nu, at der aldrig var et alternativ.
At den præst fandt mig der den dag.
Selvom jeg var gået forbi,
havde Gud tilkaldt mig på en anden måde.
Det ved De med sikkerhed.
Ja.
Og jeg er vis på, han ønsker, jeg skal fratræde.
Nej, ikke i aften. Vi er forskellige, vi er uenige,
men i aften skal vi blot være brødre sammen.
Spiller De på et musikinstrument?
Nej, men det gør De.
De indspillede et album.
Music from the Vatican: Alma Mater.
Ja, det gjorde jeg.
Har De et eksemplar?
Naturligvis.
Jeg kunne signere det.
Ja tak.
Måske kunne De spille noget nu?
Jeg er lidt ude af øvelse, men
lad mig prøve ad.
Dette lille stykke er af Bedřich Smetana, min yndlingstjekke,
og det er en vuggevise.
Lad os se.
Hans liv var meget tragisk.
Ja.
Så...
De ved,
albummet blev indspillet i et berømt studie i London.
Jeg fik at vide, jeg skulle være beæret. Beatles havde været der.
-Kender De Beatles? -Ja, jeg ved, hvem de er.
Selvfølgelig.
"Eleanor Rigby."
-Hvem? -"Eleanor Rigby."
-Hende kender jeg ikke. - Yellow Submarine.
-Jeg ved ikke, hvem... -Albummet Yellow Submarine.
Yellow Submarine?
Det er jo fjollet.
Det er vældig morsomt.
Jeg husker ikke, hvor
studiet lå, det var...
Men det var noget med en kirke.
Abbey Road.
-Abbey? Ja, vejen. -Var De på Abbey Road?
Nej, det ville ikke have været passende.
Engang
troede jeg, jeg skulle være musiker,
men desværre
er jeg ikke ufejlbarlig.
Men jeg nyder det.
Kan De lide den?
Den er meget anderledes.
Vidunderlig.
Det er en gammel
kabaretsang fra Berlin.
Den blev berømt i radioen før krigen
med sangerinden Zarah Leander.
Hun var smuk. Jeg var stor fan.
Undskyld, hvem?
Zarah Leander.
Vil De have et glas vin?
Den står der.
Ja tak.
Et kærligt Auf Wiedersehen.
Er vinen god?
Granados.
Stockhausen.
Signalet er dårligt.
Nogle gange er det dårligt, men det er...
Ja.
Der er det. Se.
Mit yndlingsprogram er Kommissær Rex.
Det er et tv-program fra Østrig
med en schæfer, der opklarer forbrydelser,
og de problemer, den kommer ud i.
De problemer, den kommer ud i hver uge.
Det er virkelig sjovt. Det får mig til at slappe af.
Jeg skal fortælle Dem noget.
Her på stedet kalder de mig for Guds Rottweiler,
der vogter Guds hus.
De ved ikke, at jeg ved det,
så jeg siger aldrig noget.
Men det er
en af mine små glæder.
Små glæder er vigtige.
Ja.
De kender historien
om de to præstestuderende, der holdt af at ryge?
Nej. De burde modstå det.
Den første
opsøger sin sjælevejleder og siger:
"Fader, er det tilladt at ryge, mens man beder?"
Sjælevejlederen siger: "Nej, selvfølgelig ikke."
-Selvfølgelig ikke. -Nej.
Den anden var jesuit.
Han siger til sin ven: "Du stiller det forkerte spørgsmål."
Han opsøger vejlederen
og spørger: "Er det tilladt at bede, mens man ryger?"
Ja.
Bed og ryg på samme tid.
Det er en vits.
En fjollet vits.
Bed og ryg på samme tid. Det er umuligt.
Jeg kan aldrig huske vitser.
At huske vitser er en væsentlig del af jesuit-oplæringen.
Ja.
Jeg kan godt lide selskab.
Jeg var alene.
Esajas' Bog, 41, kapitel ti.
Ja. "Vær ikke bange, for jeg er med dig."
Ja.
Jeg ved, han er her,
men han griner ikke.
Det hører jeg i hvert fald ikke.
Forstår De?
Nej, det forstår De ikke.
En som De
vil aldrig kunne forstå, hvad jeg mener.
Undskyld...
Jeg må hvile mig.
En lang dag.
Ja.
Godnat.
Godmorgen, Deres Eminence.
Godmorgen.
Den hellige fader undskylder, men han er blevet kaldt tilbage til Rom.
En vigtig sag.
Hvis De kan blive klar hurtigt.
-Tak, søster. Farvel. -Farvel.
Kardinal, jeg har en souvenir til Dem.
-Jeg har lavet en aflægger til Dem. -Tak.
Når De kommer hjem...
Nu skal jeg hjælpe Dem.
Jeg håber ikke, at den vigtige sag...
Jeg håber ikke, den vigtige sag volder for mange kvaler.
Kurien er som en maskine.
Stikker man hånden i, bliver den til hakkekød.
De forsvarer sig altid.
Nogle gange føles det at være pave som at være morgenmad.
Hvad er det for en plante?
-Denne? -Er det basilikum?
Det er oregano.
Deres gartner gav mig den.
Åh ja. De er meget populær.
Er der et fif til Deres popularitet?
Jeg prøver bare at være mig selv.
Når jeg prøver det, lader folk ikke til at kunne lide mig.
Da jeg er nødt til at være paven, har jeg ikke valget.
Hellige fader, angående min fratræden...
Den hellige fader vil gerne afslutte sin samtale med Dem,
men først skal han tage sig af en presserende sag.
Må jeg høre, hvad det drejer sig om?
De kan tale med ham i morgen klokken syv.
Har De brug for et lift?
-Hvordan er pizzaen? -Bedre, når den er varm.
Skandalen i Vatikanet blev forværret i dag,
efter Gianluigi Nuzzi udgav sin bog med titlen
His Holiness: The Secret Letters of Benedict XVI.
Bogen består af dokumenter, breve og notater
til og fra paven og hans sekretær.
Det har sendt chokbølger gennem Vatikanet,
og pave Benedikt er vendt tilbage
fra sommerresidensen Castel Gandolfo.
Tak, Herre, for Pipitas talent.
Og Herre, velsign vores pave.
Tyskeren? Han kan velsigne sig selv.
Nazist.
Gud give ham en stille nat og en fredelig afslutning.
Hellige fader, han er der ikke.
Hvad mener De?
Vi kan ikke finde ham.
Jeg sendte en bil, men forgæves.
Find ham!
Jeg har altid tænkt,
at uniformen må være ubehagelig. Meget varm.
Svær at holde ren.
Man renser den måske for Dem?
Er det her, vi skal mødes?
Jeg skulle følge Dem hertil.
Jeg har aldrig været her før.
Når her var tomt.
Ingen
gæster, ingen turister.
Jeg ville gerne
opleve det sammen med Dem.
Hellige fader.
-Ja. -Var jeg paven, var jeg her hver dag.
-Hvad ellers? -Hvadbehager?
Hvad ville De gøre, hvis De var pave?
Hellige fader.
Stedet ville være anderledes.
-Jeg ville ikke spise alene. -Ikke?
Bortset fra teologien, så er det ikke sundt.
Jesus spiste altid sammen med folk, gav dem mad.
Hvad mere?
Jeg...
Jeg ville få styr på banken.
Held og lykke med det.
Bankerne var ved at ødelægge mit land.
Ja.
De trygler om deregulering som tigre,
der trygler om at blive sluppet ud af et bur.
-Ja. -De fortærer alt inden for synsvidde.
Ja.
Den nye elitisme.
Ja.
De begynder at se frem til, jeg fratræder.
De...
I mange uger
har jeg bedt om et tegn.
Det forstår jeg ikke.
Da jeg modtog
Deres anmodning om at fratræde som kardinalbiskop,
kunne jeg ikke godkende den,
før jeg havde
talt med Dem.
De måtte rejse fra Argentina til Rom for at tale med mig.
Men måske
kom De hertil med et andet formål?
Hvad da?
Forstår De,
jeg har taget
en vigtig beslutning, tror jeg,
for kirkens liv og fremtid.
Noget, som jeg vil bede Dem skjule i Deres sjæl.
Forstår De?
Godt.
Nogle gange
bemærker man de små ting. Det er meget underligt.
Forleden aften,
efter bøn,
slukkede jeg stearinlyset.
I stedet for at stige opad,
gik røgen nedad.
Som Kains offer, som Gud afviste.
Bemærker De den slags ting?
Jeg købte flybilletten hertil,
før De anmodede om min tilstedeværelse.
-Nej. -Jo.
-Købte De flybilletten forinden? -Ja.
Det er meget opmuntrende.
Ja...
De er den rette. Jeg vil abdicere.
-Marmoren er kold. -Den rette til hvad?
At fortælle det til.
Fortælle hvad?
Det, jeg lige sagde. Jeg vil abdicere.
Fra hvad?
Pavedømmet.
Sankt Peters trone.
Bispeembedet i Rom.
Jeg giver afkald på det hele.
Men det kan De ikke.
De...
-De ville ikke længere være pave. -Nej.
Paver kan ikke abdicere.
Det er sket før.
Pave Celestin V abdicerede i 1294.
Vidste De ikke det?
Tror De, at folk ikke bliver chokerede,
fordi det er sket en gang før for 700 år siden?
Jeg kom blot for at bede Dem underskrive et dokument.
Ja.
Nu ved De, hvorfor jeg ikke kunne godkende det.
Der skal afholdes en konklave. De skal være der.
De må ikke gøre det. De kan ikke gøre det.
Hvorfor ikke?
Hvorfor kommer præsidenterne for USA, Rusland og Kina til Dem?
Fordi,
ulig dem,
så stammer Deres autoritet fra det faktum, at De vil lide og dø
i jobbet.
En martyr for retfærdighed og sandhed.
Det er derfor, alle kommer.
Tilgiv mig, men...
Men?
Kristus kom ikke ned fra korset.
Gud giver Dem altid de rigtige ord.
En pave skal fortsætte.
Være personificeringen af den korsfæstede Kristus.
Gør De det, ødelægger De pavedømmet for altid.
Jaså...
Hvad ødelægger jeg, om jeg bliver?
Jeg...
To paver?
Nej, det er utænkeligt.
-I 1978 havde vi tre paver. -Ja, men ikke på samme tid.
Det var en lille spøg.
En spøg?
En tysk spøg. Den behøver ikke at være sjov.
Der er en talemåde.
"Gud går i rette
med en pave ved at præsentere verden for en anden."
Jeg vil gerne se min irettesættelse.
Begge nyder autoritet.
Nej.
Kun en nyder autoritet.
Jeg ville skjule mig for rampelyset.
Silentium incarnatum.
-Presser kurien Dem til at abdicere? -Nej.
I så fald ville jeg modsætte mig det.
Jeg ved, at mine intentioner og motiver er rene.
-Forstår De, jeg er forsker, ikke leder. -Stop ikke.
-Gå videre. -Ja.
I øvrigt...
har jeg pacemaker og er halvblind.
Jeg kan ikke længere se med mit venstre øje.
Og
ledelse kræver øjne, jeg ikke har.
Ja...
Jeg har kæmpet hårdt for at gøre,
hvad der skal gøres, men
jeg har tabt.
Det er vores svaghed, der påkalder Guds nåde.
Man viser sin svaghed, han giver os styrke.
Ja.
Jeg har givet Dem mit svar.
Vær tilfreds.
Med al respekt,
så er det ikke mig, der skal være tilfreds.
Det er 1,2 milliarder troende.
De skal vide hvorfor.
Ellers vil de tro, at det skyldes en skandale, et komplot.
Det er beregningen ved lederskab.
En beregning, vi begge må foretage.
Hvorfor os begge?
Jeg har ønsket at trække mig tilbage i månedsvis,
men der var en tanke, der afholdt mig fra det:
"Hvad hvis de ved næste konklave
stemmer på kardinal Bergoglio?"
På Dem.
-Og så tilbød jeg at trække mig. -Præcis.
Jeg var henrykt.
Som sagt var det,
der afholdt mig fra at abdicere,
tanken om, at de kunne have valgt Dem.
Men nu er De i Rom for at tale med mig,
og jeg har ændret mening.
-De har indgået kompromis. -Nej.
Kompromis er noget andet.
Deres stil og Deres metoder er helt forskellige fra mine.
Jeg er ikke enig i meget af det, De siger eller gør,
men
af en eller anden mærkelig grund
kan jeg nu se
nødvendigheden af en Bergoglio.
Men jeg kan ikke gøre det uden at vide, at der er
en chance for, De bliver valgt.
Nej.
Det kan aldrig blive mig.
Udmærket.
Vi er i et dødvande.
De kan ikke fratræde som kardinal, medmindre jeg godkender det,
og jeg kan ikke abdicere, hvis De fratræder.
Det er en teologisk gåde.
De forstår det ikke. Det er umuligt.
Inderst inde ved vi, at det er muligt.
De kan skabe den ændring, kirken har brug for.
Nej.
Ikke mig. Aldrig.
-Ikke mig. -Hvorfor ikke?
Det ved De godt.
Jeg har læst Deres papirer.
Nej.
De er mangelfulde.
Hvor mangelfulde?
Argentinas folk:
Landet står over for et svært øjeblik i dets historie.
I 1970'erne
blev regeringen styrtet af et militærdiktatur.
På det tidspunkt blev jeg leder af jesuitterpræsterne i Argentina.
Jeg har giftet mig igen.
De bor altså sammen med en.
Alle var mistænkte.
Tredive tusind mennesker blev dræbt.
-Hvad skete der? -Vi vil have vores børn. Hvor er de?
Enhver, der var uenig, forsvandt.
Esther, min gamle chef.
Min ven.
Hendes datter var blandt dem.
Der er tusinder og atter tusinder
mødre og familier, der lider alskens smerter, kvaler og fortvivlelse.
Vi ved ikke, hvor vores børn er!
De siger, I lyver.
Lyver vi?
Om at vores børn er forsvundet?
Hvor er de? Kujoner!
Den såkaldte kristne hær har dem!
Mange præster blev set som Folkets Revolutionære Hærs støtter.
Hverken undertrykkere eller undertrykte.
Fader Mugica, de fattiges stemme i Argentina,
led martyrdøden i 1974.
Efter ham
blev mange præster og nonner dræbt.
Det er ikke en tid, jeg er stolt af.
Min opgave var at sikre mine præsters sikkerhed.
Fader.
Og jeg talte med Massera, en af juntaens ledere.
Prøvede at tale ham til fornuft.
Hr. admiral.
Indgå kompromis.
Fader Bergoglio, fra præsteseminariet.
-Præsteseminariet? -Godt at møde Dem.
Hvor jesuitter bliver marxister gennem bøger.
Han støtter os og skaffede sig af med bøgerne.
Måske tog en præst dem med til en mission.
Det var en spøg.
Min egen præst er jesuit.
Jeg lytter, Bergoglio.
Hélder Câmara, Church and Development.
Yankee Imperialism in Latin America, Olivares.
Jeg forstod ikke opkaldet. Hvad sker der?
De overvåger dig, Esther.
Vi må rydde huset.
Bøger,
pjecer,
det hele.
Hvorfor haster det sådan?
Gramsci.
The Working Class. Peronism.
Brecht. Marx.
Psykoanalyse.
Hvordan ved du, at de overvåger mig?
Hvem taler du med?
Kan du se ham der?
Gustavo.
Nej.
Han hedder Astiz.
Personlig ven af admiral Massera.
Også kendt som "Den blonde dødsengel".
En meddeler.
Han er en satan.
Hvor længe vil du tie stille?
Hvorfor protesterer du ikke?
Gør jeg det, kan jeg ikke hjælpe.
Nej, så ville du være en mere, ligesom os.
Du kan lide at være ham, der kommer hos admiralen
og skaber kontakter.
Ikke sandt?
Hun så på mig, som var jeg en fremmed.
Med frygt.
Det var sidste gang, jeg så hende.
Hun advarede mig,
men jeg lyttede ikke.
Havde jeg lyttet, havde jeg ikke begået de fejl, jeg begik.
Jeg var hans lærer. Nu er han leder af jesuitterne i Argentina.
Og Uruguay.
Mændene her lærer færdigheder.
Kom og mød den dreng, jeg nævnte.
Han er en ægte kunstner!
Jalics!
Du skal lukke Rivadavia.
-Hvad? -Du skal lukke missionen.
Yorio!
Vi skabte ikke stedet uden grund.
Vi kan ikke opgive folk.
Når vi ikke har mistet jesuitter med Massera...
Det er, fordi du ikke protesterede.
Du gjorde os uvæsentlige.
De holder øje med os
og bryder sig ikke om, hvad de ser.
Det ved jeg!
Hvordan?
Hvad?
Hvordan ved du det, Jorge?
Tog du hjem til præsident Videla?
For at give nadver?
De er mordere.
Min rolle er at beskytte ordenen.
Er det nu vores kald at beskytte os selv?
Jeg lærte dig...
Hvordan kender vi Kristus?
Ved at følge i hans fodspor. Hvor fører de hen?
-Hertil. -Eller foran henrettelsespelotonen!
I så fald må det være sådan!
Jeg er jeres overordnede.
Jeg beder jer om at vende tilbage til seminaret!
Og hvis vi ikke adlyder?
I er jesuitter. I har aflagt løfter!
Bryder I dem, er I ikke længere jesuitter.
Er vi ikke jesuitter, mister vi beskyttelsen.
Det er lig med dødsstraf.
Så hold jeres løfter! For helvede!
Vi nægter at stoppe vores arbejde.
Du drikker te sammen med mordere.
Hør nu på mig!
Jeg vil redde liv.
Og du adlyder. Luk projektet!
Det er en ordre.
Hører du? Det er en ordre!
Men de adlød ikke mine ordrer.
De anfægtede min autoritet.
De taler om autoritet. Hvad gjorde De med den autoritet?
De brugte den til at redde dusinvis af liv.
Det står i papirerne.
Jeg har mad med...
De skjulte fagforeningsfolk og deres familier på seminaret.
De kørte sågar selv nogle af dem op til grænsen.
Det var ikke nok.
Nej.
Ikke for dine
jesuitter-brødre.
Det er en ordre!
Stolthed
tilslørede min dømmekraft.
De fik frataget retten til at læse messe.
Og dermed kirkens beskyttelsen.
Jeg skulle beskytte dem.
Jeg svigtede dem.
Tag hjem!
Messen er slut.
Hvem er præsten?
Forhold jer roligt.
Mine herrer, tag det roligt.
Det er ikke let at lægge sit liv i hænderne på Guds nåde.
Han har en meget særlig evne til at glemme vores fejl.
Gud glemmer,
men jeg gør ikke.
De blev ført væk og tortureret i månedsvis.
Deres hænder blev brækket.
Hr. admiral.
Præsten.
Kom ind.
Bergoglio.
Hr. admiral.
Jeg lytter.
De har mine præster.
Vilas har serven!
Han er god, ikke?
Hr. admiral,
De har mine præster, Jalics og Yorio,
i varetægtsfængsel.
De er ikke politiske.
Hvorfor fyrede De dem så?
De blev midlertidigt suspenderet.
Det var rent formelt.
Hvem har fortalt Dem det?
Vi ser og hører alt.
Fire måneder.
Hvad gør De ved dem?
Så er det nok, Bergoglio!
Jeg ved udmærket, hvor mine præster er!
De er ikke Deres præster.
Det sagde De jo lige.
Det er "rent formelt".
De burde tænke, før De handler.
Mine ord havde ingen indflydelse.
Tomme ord.
De gjorde, hvad De kunne.
Det var ikke nok.
Alle diktaturer
fjerner vores frihed til at vælge.
Det ved vi begge to.
Eller afslører vores egne svagheder.
Og så førte de os derhen.
Der vaskede så mange lig op på stranden,
at kystvagten ikke magtede opgaven.
Min kære ven.
Og hvor var jeg?
Hvor var Kristus i alt det her?
Drak han te i præsidentpaladset?
Eller blev han tortureret i fængslet
sammen med Yorio og Jalics?
Måske forekommer vejen lige, når vi
ser tilbage på den.
Undervejs føler vi os ofte fortabte.
Sjælens mørke nat.
Efter at diktaturet styrtede, og demokratiet vendte tilbage,
vendte ordenen sig imod Dem.
De blev fordrevet fra embedet,
fjernet fra Deres stilling,
frataget al autoritet,
sendt udenlands.
De beskyldte Dem for at være tilhænger af højrefløjen,
for at have syndet ved at gøre for lidt,
for at være egoistisk.
De blev sendt op i bjergene
i eksil.
Gud velsigne denne mad...
To år med selviagttagelser,
med mørke dage og nætter.
Med en indre krise.
Med forandring.
Herre, tilgiv mig mine synder.
Jeg hader min tidligere svigermor.
Jeg vil slå hende ihjel.
Herre, tilgiv mig mine synder.
Jeg hørte mange skriftemål.
Jeg lærte at lytte.
Jeg har syndige tanker.
Jeg onanerer hver dag.
-Herre, tilgiv mig mine synder. -Jeg lever i konstant synd.
Jeg skammer mig meget.
Jeg er altid deprimeret.
...ser på dem med begær.
Jeg føler mig som en bedrager.
Jeg havde et tv.
Jeg så gerne fodbold.
Et tv skal bruge en antenne og et signal.
Nogle gange er signalet dårligt.
Vi ved ikke hvorfor, men nogle gange virker det ikke.
Det er det samme, når vi beder.
Nogle gange sender Gud os et stærkt og klart signal.
Det virker fint, man mærker forbindelsen,
at vi virkelig har
direkte kontakt.
Men andre dage
kan man kun sige:
"Tja,
jeg prøvede i det mindste."
Men man fik intet tilbage.
Man fik intet svar.
I siger nok: "Fader, det sker ikke for Dem."
Folk tror, at det er anderledes for os.
At vi har
en direkte linje til Gud.
Men sådan er det ikke.
Vi har det ligesom dig. Og dig.
Det, jeg mener, er,
at i dag er jeg ikke værdig til at prædike.
Mine ord ville være tomme.
De ville blot være ord.
I dag bør I undervise mig.
Det ville være bedst.
Dette land har kendt tyranniet,
men et nyt tyranni er på vej.
Ikke blot her,
men i hele verden.
Du taler om tyranni! Dine venner var tyranner!
De eliminerede vores kammerater!
Du var medskyldig.
Ven med militæret!
Sig sandheden.
Hvor er de?
Et tyranni,
der ikke blot består af underkuelse
og undertrykkelse
eller terror.
Et tyranni af urimelige økonomiske strukturer,
der skaber enorm ulighed.
Ved I,
at tyve procent af verdens befolkning
forbruger ressourcer
i et tempo, der berøver de fattige nationer
og kommende generationer det,
de skal bruge for at overleve.
Ligesom buddet:
"Du må ikke slå ihjel,"
sætter en klar grænse
for at sikre værdien af menneskelivet,
så er vi også
nødt til at sige i dag: "Du må ikke,"
over for en ekskluderende økonomi
og en ulighed,
som tilbeder penge.
Hvert lokalsamfund
indkaldes til at være et instrument til at befri...
...til at befri
og støtte
de fattige.
BYG BROER, IKKE MURE
Det kan være svært at tilsidesætte sig selv
og ikke være egoistiske.
For vi tænker:
"Jeg vil tilbedes, blive elsket, være Herren."
Sådan er det ikke.
Der findes kun en Herre. Deroppe.
Så I skal aflevere bolden.
Román, du har Lucas her, se på ham!
Er det klart?
-Er det forstået? -Ja.
-Er det forstået? -Ja!
Så spiller vi!
Med hjertet og korte afleveringer!
Nu spiller I som et hold.
Vi har brug for broer, ikke mure.
Tak.
Godt at møde Dem.
Det er en fornøjelse at lytte til Dem.
Det tog år,
før kardinal Quarracino bemærkede Dem på en konference.
De blev udnævnt til biskop.
Men De levede ikke som en.
De forsagede luksus.
De udførte det arbejde, Yorio og Jalicks blev nægtet.
Jeg forsøgte at gå ad den vej, hvorfra jeg havde forvist dem.
Hver grøntsag, jeg hakkede,
hver udsættelse, vi stoppede.
Jeg betragtede hvert tilfælde, vi vandt, som en bodshandling.
Ja.
Jeg vil bare sige en lille ting.
Vi lider alle
af åndelig stolthed.
Det gør vi alle.
De skal huske,
at De ikke er Gud.
"For i ham lever vi, ånder vi og er vi."
Vi lever i Gud, men vi er ikke Gud.
De er kun et menneske.
Men
der er han.
Mennesket.
Ja.
Så
tillad mig at sige dette,
min søn.
De må tro
på den barmhjertighed, De forkynder.
Jeg tilgiver dig i Faderens, Sønnens og Helligåndens navn.
Tak, fader.
Hellige fader.
Klokken er ni. Der åbnes for offentligheden.
Det havde jeg glemt.
Skal jeg udsætte det?
Nej. De fleste har ventet det meste af livet på at se det.
Denne vej.
Kom, jeg vil vise Dem noget.
Det her er sakristiet,
kendt som tårernes kammer.
Jeg ved ikke, om det er glædestårer eller sorg.
Jeg gik ind ad den dør som Joseph Ratzinger,
og jeg gik ud ad den samme dør som pave Benedikt XVI.
Tak.
Hellige fader, er De sulten?
Sulten?
Ja, jeg er vist sulten.
-Skal jeg bede køkkenet... -Nej, det er ikke nødvendigt.
Der er et sted lige foran Porta Angelica.
Kender De det? Fremragende pizza og kaffe.
-Pizza? -Ja.
Nej.
Pizza.
En margherita og en diavola, to Fantaer og en kop kaffe.
Undskyld.
Ingen fotos, tak.
I gamle dage, når en pave eller hellig fader skulle spise,
sad der altid tre jesuitter
ved hans side ved hvert måltid,
og de var hans prøvesmagere.
Manglen på jesuitter har sandsynligvis forgiftet mere end en pave.
Måske skulle jeg tage en bid af Deres slice?
-Bare for at være sikker. -Nej.
Det er min pizza.
-Beder De bordbøn? -Ja.
Ja.
Herre, tak for den mad, vi nyder her
på dette sted uden for tiden.
Herre, din kirke, din flok
er under angreb, den er i krise.
Gud, giv os visdom og styrke
til at modstå det hykleri, der skæmmer den.
Hellige Frans,
gå i forbøn for os, når vi søger at reparere kirken.
Vil De tilføje noget?
Amen.
Amen. Det er godt.
Ja.
Den er god, ikke?
Jeg tænkte
på Deres lærere,
Yorio og Jalics.
Blev De forsonet med dem?
Med Jalics, ja.
Vi læste en messe sammen.
Er du sød at tænde lysene?
De er tændt, fader.
Jalics.
Vil du række mig stolaen? Vi er sent på den.
I Faderens, Sønnens og Helligåndens navn.
Amen.
Herre, vask mig ren
for skyld,
så jeg kan hylde
de hellige mysterier.
Lad os nu give hinanden,
alle sammen,
et venskabeligt knus for fred.
Vi græd
i hinandens arme.
Han tilgav mig.
Og Yorio?
Nej.
Han anså mig for forræder til det sidste.
Og så døde han.
I Argentina bliver jeg stadig betragtet som en, der skaber splittelse.
I går sagde De:
"Livet er aldrig statisk."
Ikke sandt?
Men
De ved,
De leder jo, ikke med magt eller intellekt,
men De leder
ved måden,
hvorpå De lever og har levet.
De har forandret Dem.
Den mand er
stadig indeni mig.
Tvivlen
eksisterer stadig.
De tror, at Deres synder diskvalificerer Dem,
men vi er alle syndere.
Vær venlig at høre mit skriftemål.
Vil De nægte mig det?
Nej, De skal ikke knæle.
Sæt Dem ned.
Hvis jeg sidder ned, bliver det et uformelt skriftemål.
Hvad skal jeg sige?
Hvad plejer De at sige?
Hvornår skriftede De sidst?
For otte... syv... otte dage siden.
Har De syndet meget siden...
Undskyld, jeg ville ikke antyde, at De...
Naturligvis har jeg syndet.
Adskillige ubetydelige synder
og...
Men jeg er for gammel og glemsom
til at huske, hvad de er.
-Kan man godt sige det? -Ja.
Det vidste jeg ikke. Det er nyttigt.
Jeg har syndet mod dig, Herre, hvem jeg burde elske over alt.
Som barn svigtede jeg dig ved ikke
at have modet til at smage på livet.
I stedet skjulte jeg mig i bøger og studier.
Jeg ved nu,
at det efterlod et tomrum,
som det er meningen, kirken skal afhjælpe.
Fortsæt.
Husker De fader Maciel?
For 12 år siden blev det hævdet,
at hans seksuelle overgreb mod drenge fortsatte i årtier...
Jeg var ikke tilstrækkeligt opmærksom nok på den ene præsts pligter.
Tilstrækkeligt opmærksom?
Landsby efter landsby?
Ja.
Men De vidste det!
Jeg burde have vidst det.
Det burde jeg.
-Beviserne blev sendt til mig. -Og?
De lå på mit skrivebord, men...
De glemte at elske det folk, De skulle beskytte.
Ja.
Jeg beder om tilgivelse.
Fader...
Er det grunden til, at De ønsker at abdicere,
er det endnu mere vigtigt, at De bliver og læger såret.
Hør på mig.
Gør Deres arbejde færdigt.
Hver eneste grund, jeg giver Dem, er ikke nok.
Jeg siger det igen.
Jeg kan ikke længere sidde på Sankt Peters trone.
-De tager fejl. -Jeg mærker ikke Guds tilstedeværelse.
Jeg hører ikke hans stemme, forstår De?
Nej, De tager fejl.
Jeg tror på Gud. Jeg beder til Gud!
Stilhed!
Jeg kan ikke spille denne rolle mere.
Det gør mig ondt.
Lige siden jeg var dreng,
har jeg altid mærket hans tilstedeværelse.
Jeg har været alene hele mit liv,
men aldrig ensom før nu.
Det gør mig ondt.
Ja.
Men i de sidste to dage har jeg hørt
hans stemme igen.
-Det er jeg glad for. -Ja.
Og den stemme var den sidste, jeg forventede at høre ham benytte.
Det var Deres stemme.
-Nej. -Jo.
Jeg tror måske, at jeg ikke hørte ham, ikke fordi han trak sig fra mig,
men fordi han sagde:
"Gå,
"min trofaste tjener."
Gud, barmhjertighedens far,
har sendt Helligånden ned blandt os
for at tilgive vores synder.
Gud give dig nåde og fred.
Deres synder er tilgivet.
Jeg minder Dem om,
at sandheden er af vital betydning,
men uden kærlighed
er den ubærlig.
Caritas in veritate. Deres bog.
Ja.
I Faderens, Sønnens og Helligåndens navn.
Amen.
De har løftet en stor byrde fra mine skuldre.
De har anbragt en tung byrde på mine.
Er der en anden udgang, eller skal jeg tilkalde vagten?
Nej, jeg har skjult mig bag vagter længe nok.
De er mit folk.
Jeg er deres pave. Endnu.
Kom.
Nej, lad ham være.
Se, han er glad.
Lad ham nyde det.
De må se frem til at komme hjem.
Det er trættende at tale engelsk.
Rædsomt sprog. Alt for mange undtagelser til for mange regler.
Husk:
silentium incarnatum.
Kender De Frans af Assisis historie?
Da Gud bad ham om
at genopbygge kirken, troede han, han mente mursten og mørtel.
Stakkels Hellige Frans.
Selv han begik fejl og misforstod ting.
Ja.
Og nu...
Farvel, hellige fader.
-Farvel. -Kom her.
-Hvad? -Kom her.
Hvad?
-Hellige Frans elskede at danse. -Jaså?
Han ville have lært tango.
-Det er for sent for mig. -Nej.
Kom, så viser jeg det.
-Kom. -Nej.
-Prøv. Jeg lærer dig det. -Nej.
-Jeg kan ikke danse. -Så...
Jeg træder frem med højre fod.
-Ja. -Og De træder frem...
-Et, to... -Et, to.
...tre, fire. Et halvt trin.
Og til siden.
Nej.
Nej, gå væk.
Lad mig være.
Gå din vej.
Tag til lufthavnen.
Værsgo.
Det er til Dem.
-Abbey Road. -Det må jeg nok sige.
-Beatles. -Nemlig.
-Gå nu. -Abbey Road.
Smukt.
Tak.
Nå, min ven...
Det var det.
Til lufthavnen.
Tag ham ikke med tilbage.
Hvad er der?
Når han skal sige noget vanskeligt,
taler han latin.
-Hørte jeg rigtigt? -Jeg er ikke sikker.
Forstod De det?
Er De sikker?
Paven har lige abdiceret.
Hvad?
Tro det eller ej, det er sidste dag i Benedikt XVI's pavedømme.
Han flytter til Gandolfo, hvor han
vil blive,
med sine egne ord:
"En pilgrim, der kan lide at arbejde for det fælles bedste."
...verdens katolikker ankommer til pavevalget,
og for første gang kan det blive en fra Latin- eller Nordamerika.
Mange kardinaler vil indsnævre kløften,
mellem hvad der sker inden for murene,
og hvad der foregår i kirken ude i verden.
Ser De konklaven gå i en mere konservativ retning
eller en mere progressiv?
...står ved en korsvej mellem det gamle og det nye.
Kardinalerne gør sig klar til et ritual om få timer,
den første afstemning om en ny pave,
og de er...
Må Gud tilgive jer alle for dette.
Glem ikke de fattige.
Har De en telefon?
Kære brødre
og søstre...
Der bliver desværre ikke svaret.
De skal vælge.
Jeg beholder det her på.
Skoene?
De er en del af en tradition fra...
Mine er fine.
Mozettaen?
Ellers tak. Karnevallet er slut.
Hvis der skal være tårer,
lad det være glædestårer.
Brødre og søstre,
godaften.
I ved alle,
at konklavens pligt
var at give Rom en biskop.
Det ser ud til, at mine kardinalbrødre
fandt en i den anden ende af verden.
Nu står vi her.
For det første
vil jeg gerne bede en bøn
for vores biskop,
emeritus Benedikt XVI.
Lad os bede for ham sammen.
Navn?
Bergoglio. Jorge Bergoglio.
Ligesom paven?
Altså,
ja, hvis...
Postnummer.
Vatikanstaten.
Meget morsomt.
Står De der hele natten?
Ja, hellige fader.
Gør De virkelig?
Jeg prøver at få Wi-Fi herinde. Ved De, hvordan det fungerer?
Wi-Fi?
Jeg vil købe en billet,
og det kan tilsyneladende kun gøres på internettet.
Kan De hjælpe mig?
Naturligvis.
Lad mig lige...
Mange tak.
Deres telefon, naturligvis.
Og hvortil?
Lampedusa.
Hvor mange pladser?
Bare mig?
Vil de lade Dem rejse alene?
Naturligvis.
Jeg er paven.
Vi ser en globalisering af ligegyldighed.
Der findes en konfliktkultur,
der får os til at tænke kun på os selv.
Den får os til at leve i en sæbeboble,
der, selvom den er smuk, også er skrøbelig.
Vi er blevet vant til, at andre lider.
"Det påvirker ikke mig."
Ingen i vores verden føler sig ansvarlig.
Hvem er ansvarlig for vores brødre og søstres blod?
Flygtningene, der skyller op på Middelhavets kyster?
"Det har intet med mig at gøre.
Det må være en anden.
Det er i hvert fald ikke mig."
Når ingen har skylden,
har alle skylden.
Stop ikke. Gå videre.
INSTRUERET AF FERNANDO MEIRELLES
SKREVET AF ANTHONY McCARTEN
-Hvordan har De det? -Jeg tilpasser mig.
Og gør klar til at udslette Dem.
VM-finalen 2014 er begyndt.
Det er Tyskland imod Argentina.
To store rivaler.
Her mødes de igen i finalen.
Se! Det er Dem.
De er berømt.
Argentina-mandskabet, der besejrede Holland.
Det er spændende. Nu forstår jeg det.
Spændende.
Godt, De forstår det.
Tyskland udraderede Brasilien 7-1.
-Pizza. -Stå ikke der.
Bittersødt for Brasilien...
...der har været værter for en skøn VM-slutrunde.
Det er at give Higuaín noget af en chance!
Og chancen blev misbrugt.
MUSIK AF BRYCE DESSNER
Mascheranos berøring.
Frispark. Müller blev sendt i gulvet.
Argentina er meget voldelig.
Nej, det er en del af spillet.
De tyske fans er klar til hjørnesparket.
Og Höwedes rammer den!
På stolpen og samlet op af Romero!
Higuaín rykker op igennem midten. Higuaín har scoret!
Men målet bliver underkendt.
Higuaín var offside.
Åh nej.
En lettelse for Tyskland.
Mascherano. Zabaleta.
Det er et klart frispark.
Nej, det er en del af spillet.
Skol.
Tackling efter tackling, frispark efter frispark.
Der bliver svunget med armen.
-Han bløder. -Det er ingenting.
-Det er bare en skramme. -Voldelige folk.
-Det er en skramme. -Nej.
Sergio Agüero er meget heldig stadig at være på banen.
André Schürrle.
Forsøger at komme godt frem.
Og han rammer den ind til Götze!
Åh nej.
Mario Götze for Tyskland!
I SAMARBEJDE MED RIDEBACK
Hvilket fantastisk øjeblik på Maracanã!
EN FILM AF FERNANDO MEIRELLES
Nu kan Tyskland fejre det.
Tyskland er verdensmestre.
Bravo!
Kampen blev afgjort
af et pragtfuld mål, der blev scoret af Mario Götze.
Det er Tyskland!
Tillykke.
Sørg for at spise godt!
Tekster af: Karen Dyrholm